Hvithalehjort

Hvithalehjort (Odocoileus virginianus), eller virginiahjort, er et yndefullt og ganske stort medlem av hjortefamilien (Cervidae). Bukken (hanndyret) kan bli opptil 140 kg, mens hinden (hunndyret) kan nå en vekt på rundt 115 kg. Kalven har lyse flekker i den rødbrune pelsen. Felles for alle hvithalehjorter er den eiendommelige, melkehvite halen, som reiser seg når hvithalehjorten blir skremt og med det og varsler andre hjorter.

 Atferd 

Hvithalejorten har utmerket hørsel, luktesans og syn, og kan lett finne ut om det finnes mennesker eller andre fiender rundt den. Selv når den spiser er den på vakt, og tar ofte småpauser i spisingen for å kikke seg rundt. Når en hvithalehjort oppdager at det er fare på ferde rundt den, løfter den hodet og stirrer i retning hvor faren befinner seg. Samtidig blir både hørselen og luktesansen skjerpet, for å fange opp alt som er mistenkelig.

Hvithalehjorten er for det meste et nattdyr, men man kan se den når som helst på dagen. De spiser for det meste tidlig om morgenen eller ved solnedgang. Om vinteren danner hvithalehjorten noen ganger enorme flokker på over hundre dyr. 

 Føde 
Slik som andre hjortedyr beiter hvithalehjorten på gress og løvblader, samt frukter, urter og blomster. Maten varierer mye etter årstidene, og om vinteren da det er lite mat å finne, bruker den mer energi enn den klarer å finne. Dermed går hjorten ned i vekt. Slik som andre hjortetyper klarer hvithalehjorten å redusere fødeinntaket om vinteren for å unngå det store energitapet når den leter etter mat.

 Forplantning 
Hinden blir kjønnsmoden etter et år, mens bukken blir ikke kjønnsmoden før vanligvis rundt fire år og utover. Paringen skjer sent ut på høsten, og hinden har en drektighetsperiode på rundt 6 og en halv måned. Antall kalver som blir født øker ettersom hinden blir eldre; de yngste føder som regel kun én kalv, mens de eldre kan føde opptil tre.

Ungene til hvithalehjorten holder seg på et lite område med tett vegetasjon i de første ukene etter fødselen, selv om de kan både stå og gå. Kalven forblir ved sin mor i ett til to år.

 Tilstand og utbredelse 

Hvithalehjorten finnes vilt over store deler av Amerika. Hjorten finnes i hele USA og de sørlige deler av Canada, og helt ned til Peru og Brasil i Sør-Amerika. I senere tid har den også blitt innført på både New Zealand og i Finland.

Hvithalehjorten var i en periode nær utryddelse i Nord-Amerika, men etter regulering av jakt har tallet tatt seg opp igjen. Av naturlige fiender ligger pumaen øverst, og man regner med at hele 3/4 av kosten til pumaen består av hvithalehjort.

Arten er funnet: Belize, Brasil, Canada (Alberta, Britisk Columbia, Labrador, Manitoba, New Brunswick, Newfoundland, Nova Scotia, Ontario, Prince Edward Island, Québec, Saskatchewan), Colombia, Costa Rica, Ecuador, El Salvador, Finland, Fransk Guyana, Guatemala, Guyana, Honduras, Mexico, Nicaragua, New Zealand, Panama, Peru, Slovakia, Surinam, Tsjekkia, USA (Alabama, Arizona, Arkansas, Colorado, Connecticut, Delaware, District of Columbia, Florida, Georgia, Idaho, Illinois, Indiana, Iowa, Kansas, Kentucky, Louisiana, Maine, Maryland, Massachusetts, Michigan, Minnesota, Mississippi, Missouri, Montana, Nebraska, New Hampshire, New Jersey, New Mexico, New York, Nord-Carolina, Nord-Dakota, Ohio, Oklahoma, Oregon, Pennsylvania, Rhode Island, Sør-Carolina, Sør-Dakota, Tennessee, Texas, Vermont, Virginia, Washington, Vest-Virginia, Wisconsin, Wyoming) og Venezuela.

 Referanser 

 Eksterne lenker 


Kategori:Hjortedyr
Kategori:Belizes pattedyr
Kategori:Brasils pattedyr
Kategori:Canadas pattedyr
Kategori:Colombias pattedyr
Kategori:Costa Ricas pattedyr
Kategori:Ecuadors pattedyr
Kategori:El Salvadors pattedyr
Kategori:Finlands pattedyr
Kategori:Fransk Guyanas pattedyr
Kategori:Guatemalas pattedyr
Kategori:Guyanas pattedyr
Kategori:Honduras' pattedyr
Kategori:Mexicos pattedyr
Kategori:Nicaraguas pattedyr
Kategori:New Zealands pattedyr
Kategori:Panamas pattedyr
Kategori:Perus pattedyr
Kategori:Slovakias pattedyr
Kategori:Surinams pattedyr
Kategori:Tsjekkias pattedyr 
Kategori:USAs pattedyr
Kategori:Alabamas fauna
Kategori:Arizonas fauna
Kategori:Arkansas' fauna
Kategori:Colorados fauna
Kategori:Connecticuts fauna
Kategori:Delawares fauna
Kategori:District of Columbias fauna
Kategori:Floridas fauna
Kategori:Georgias fauna (USA)
Kategori:Idahos fauna
Kategori:Illinois' fauna
Kategori:Indianas fauna
Kategori:Iowas fauna
Kategori:Kansas' fauna
Kategori:Kentuckys fauna
Kategori:Louisianas fauna
Kategori:Maines fauna
Kategori:Marylands fauna
Kategori:Massachusetts' fauna
Kategori:Michigans fauna
Kategori:Minnesotas fauna
Kategori:Mississippis fauna
Kategori:Missouris fauna
Kategori:Montanas fauna
Kategori:Nebraskas fauna
Kategori:New Hampshires fauna
Kategori:New Jerseys fauna
Kategori:New Mexicos fauna
Kategori:New York States fauna‎
Kategori:Nord-Carolinas fauna
Kategori:Nord-Dakotas fauna
Kategori:Ohios fauna
Kategori:Oklahomas fauna
Kategori:Oregons fauna
Kategori:Pennsylvanias fauna
Kategori:Rhode Islands fauna
Kategori:Sør-Carolinas fauna
Kategori:Sør-Dakotas fauna
Kategori:Tennessees fauna
Kategori:Texas' fauna
Kategori:Vermonts fauna
Kategori:Virginias fauna
Kategori:Washingtons fauna
Kategori:Vest-Virginias fauna
Kategori:Wisconsins fauna
Kategori:Wyomings fauna 
Kategori:Alberta
Kategori:Britisk Columbia
Kategori:Manitoba
Kategori:New Brunswick
Kategori:Newfoundland og Labrador
Kategori:Nova Scotia
Kategori:Ontario
Kategori:Prince Edward Island
Kategori:Québec
Kategori:Saskatchewan
Kategori:Venezuelas pattedyr
Kategori:Dyr formelt beskrevet av Eberhard August Wilhelm von Zimmermann
Kategori:Pattedyr formelt beskrevet i 1780